परंपरागत एवं गैर परंपरागत चुनौतियां: अब तक हमारी सेना के पास परंपरागत चुनौतियां ही ज्यादा रही हैं, मसलन पाकिस्तान के रूप में स्थाई प्रतिद्वंदी, चीन के साथ कुछ स्तर पर सीमा विवाद, कश्मीर क्षेत्र में अलगाववादियों का प्रोपोगैंडा और पूर्वोत्तर इलाकों में उग्रवादियों द्वारा अशांति फैलाना (Major Opportunity infront of Indian Army, Editorial article in Hindi)! देखा जाए तो इनमें भी पाकिस्तान चीन की शह पर न केवल सीमा पर उपद्रव मचाये हुए है, बल्कि देश के भीतर पठानकोट, उरी अटैक जैसी वारदातों को अंजाम देने में भी नहीं हिचकिचा रहा है. हालाँकि, भारतीय पक्ष की ओर से अभूतपूर्व कदम उठाते हुए पाकिस्तान द्वारा कब्ज़ा किये गए क्षेत्र में सफलतापूर्वक सर्जिकल स्ट्राइक जरूर किया गया है, जिसका पर्याप्त असर या डर कह लीजिये पाकिस्तानी सेना और सरकार के मन में व्याप्त कर गया है, किन्तु इतने भर से वह अपना रवैया बदलने को तैयार हो गए हैं, ऐसा कतई नहीं कहा जा सकता है. तो ऐसे में जाहिर है, भारत के नए सेना प्रमुख को न केवल अपना सुरक्षा-तंत्र अभेद्य करना होगा, बल्कि ज्यादा अति होने पर वृहद स्तर पर सर्जिकल स्ट्राइक के लिए तैयार भी रहना होगा. उरी अटैक में जिस तरह चंद आतंकियों ने हमारे सेना के सोते हुए जवानों को काल के गाल में धकेल दिया था, उसने हमारे सुरक्षा-तन्त्र की अभेद्यता पर गहरे सवाल उठाये थे, जिनसे निपटा जाना आवश्यक है. जहाँ तक बात सर्जिकल स्ट्राइक (What after surgical strike, read in Hindi.) की है तो पिछले साल म्यांमार में नगा आतंकियों के खिलाफ की गई सफल सर्जिकल स्ट्राइक के साथ-साथ पाक अधिकृत कश्मीर में की गई सर्जिकल स्टाइक में भी नए जनरल की सीधा और महत्वपूर्ण भूमिका रही है. इसके अतिरिक्त, कश्मीरियों को भड़काने वाले अलगावादियों एवं आतंकवादियों पर इस तरह से नकेल कसने की चुनौती भी है कि वहां के नागरिक कम से कम हलकान हों! परंपरागत समस्याओं के अतिरिक्त, अब भारतीय सेना को ऐसी तमाम दूसरी चुनौतियों से दो-दो हाथ करना पड़ रहा है, जो नए सिरे से अस्तित्व में आ रही हैं. बीते सितंबर में राष्ट्रपति प्रणब मुखर्जी ने चेन्नई के ऑफिसर्स ट्रेनिंग अकादमी (OTA) में कहा था कि इंडिया के समक्ष परंपरागत सीमाओं और परंपरागत खतरों से परे जाने की चुनौतियां हैं. तब एकेडमी की ग्रीष्मकालीन पासिंग आउट परेड की समीक्षा के बाद मुखर्जी ने साफ़ तौर पर कहा था कि दुनिया के अस्थिर क्षेत्र, ऊर्जा सुरक्षा के मुद्दे और समुद्री मार्गों की सुरक्षा आदि व्यापक दायरे हैं, जिसमें सेना को चुनातियों का सामना करना पड़ रहा है. राष्ट्रपति के अनुसार, समय-समय पर और आतंरिक संकट के समय फिर से देश को मानव निर्मित और प्राकृतिक दोनों रूप से सशस्त्र बलों की जरूरत पड़ी. इस बात में दो राय नहीं है कि देश के नागरिकों को शांति और समृद्धि के पथ पर ले जाने के लिए सशक्त सेना की भूमिका (Role of Indian army for peace keeping and development of Indian) सदा से महत्वपूर्ण रही है, किन्तु जैसे-जैसे तकनीक का दायर बढ़ता जा रहा है, वैसे-वैसे तकनीकी दक्षता की डिमांड भी बढ़ती जा रही है. अब साइबर अटैक से खुफिया सूचनाएं हासिल करने की प्रवृत्ति बेहद तेजी से आगे बढ़ी है, जो बदलते वक्त में और भी बड़े खतरे के रूप में दृष्टिगोचर हो रही है. अत: सबसे बड़ी चुनौती एक मजबूत और सक्षम सशस्त्र बल सुनिश्चित करना है, जो सिर्फ तेज आधुनिकीकरण से ही संभव है. इस बात में दो राय नहीं है कि गैर परंपरागत चुनौतियों से निपटने के लिए सीमा और दूसरी जगहों पर रक्षा का प्रबंधन परंपरागत सेना की गहन तैनाती के बजाय तकनीक पर आधारित रखना पड़ेगा. General Bipin Rawat, Army Chief, Hindi Article, New, Military Opportunity and Solutions in 21st Century, Hindi Essay